ACADM
ACADM (C-4 to C-12 ravnolančana acil-koenzim A dehidrogenaza) jest gen koji se kod ljudi nalazi na hromosomu 1. Daje uputstva za stvaranje enzima acil-koenzim A dehidrogenaza koji je važan za razgradnju (razlaganje) određene grupe masti koje se nazivaju srednjelančane masne kiseline. Ove masne kiseline nalaze se u hrani kao što su mlijeko i određena ulja, a također se skladište u masnom tkivu tijela. Također nastaju kada se veće masne kiseline razgrađuju. Enzim acil-koenzim A dehidrogenaza za srednjelančane masne kiseline (ACADM) je neophodan za pretvaranje ovih posebnih masnih kiselina u energiju, posebno tokom perioda bez hrane (post). ACADM enzim funkcionira u mitohondrijama, centrima za proizvodnju energije unutar ćelija. Nalazi se u mitohondrijma nekoliko tipova tkiva, posebno u jetri. ACADM gen se nalazi na kratkom (p) kraku hromosoma 1 na poziciji 31, od baznog para 75,902.302 do baznog para 75,941.203.